O‘ZBEKISTON RESPUBLIKASI PREZIDENTINING AYRIM HUJJATLARIGA O‘ZGARTIShLAR KIRITISh TO‘G‘RISIDA

O‘zbekiston Respublikasining “Rieltorlik faoliyati to‘g‘risida” 2010-yil 22-dekabrdagi O‘RQ-269-son Qonuniga muvofiq:
 1. O‘zbekiston Respublikasi Prezidentining ayrim hujjatlariga ilovaga muvofiq o‘zgartishlar kiritilsin.
 2. Mazkur Farmonning ijrosini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin.
 1. O‘zbekiston Respublikasi Prezidentining “O‘zbekiston Respublikasining davlat mulkini boshqarish va tadbirkorlikni qo‘llab-quvvatlash Davlat qo‘mitasini tashkil qilish to‘g‘risida” 1994-yil 7-fevraldagi PF-758-son Farmoni 2-bandining oltinchi xatboshidagi “ko‘chmas mulk birjalarini” so‘zlari chiqarib tashlansin.
 3. O‘zbekiston Respublikasi Prezidentining “O‘zbekiston Respublikasi Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy ta’minlash departamenti faoliyatini yanada takomillashtirish chora-tadbirlari to‘g‘risida” 2006-yil 31-avgustdagi PQ-458-son qarorida:
 a) 6-bandning birinchi xatboshi quyidagi tahrirda bayon etilsin:
 “6. Belgilansinki, sud qarorlari va boshqa organlar hujjatlariga muvofiq avtomototransport vositalari va ko‘chmas mulkni sotish faqat ochiq auksion savdolari orqali amalga oshiriladi”;
 b) 7-ilovaning:
 1- bandida “2004-yil 25-martdagi 140-son” so‘zlari “2009-yil 15-iyuldagi 200-son” so‘zlari bilan almashtirilsin;
 2- band quyidagi tahrirda bayon etilsin:
 “2. Ijro hujjatlari bo‘yicha avtomototransport vositalarini sotish faqat ixtisoslashtirilgan savdo tashkilotlari tomonidan, maxsus ajratilgan savdo maydonlarida o‘tkaziladigan ochiq auksion savdolari orqali, ko‘chmas mulkni sotish esa — rieltorlik tashkilotlari (keyingi o‘rinlarda — savdo tashkilotchilari) tomonidan o‘tkaziladigan ochiq auksion savdolari orqaligina amalga oshiriladi.
 Savdo tashkilotchilari tomonidan avtomototransport vositalari va ko‘chmas mulkni sotish bo‘yicha o‘tkaziladigan auksion savdolarida har qanday yuridik yoki jismoniy shaxs bevosita yoxud vakil orqali ishtirok etishga haqli”;
 3- bandning:
 birinchi xatboshidagi “sotuvchi birjalar” so‘zlari “sotishni amalga oshiradigan savdo tashkilotchilari” so‘zlari bilan almashtirilsin;
 ikkinchi xatboshidagi “birjalar” so‘zi “savdo tashkilotchilari” so‘zlari bilan almashtirilsin;
 10- band quyidagi tahrirda bayon etilsin:
 “10. Avtomototransport vositalari va ko‘chmas mulkni sotish sud ijrochisi tomonidan savdo tashkilotchisiga beriladigan buyurtma asosida amalga oshiriladi”;
 39-banddagi “birjalar” so‘zi “savdo tashkilotchilari” so‘zlari bilan almashtirilsin;
 4. O‘zbekiston Respublikasi Prezidentining “O‘zbekiston Respublikasi Adliya vazirligi huzuridagi Sud departamentining sud qarorlarini ijro etish, moddiy-texnika jihatidan va moliyaviy ta’minlash tizimini yanada takomillashtirish chora-tadbirlari to‘g‘risida” 2007-yil 1-noyabrdagi PQ-722-son qarori:
 1-ilovasining 8-bandi ikkinchi xatboshidagi “birjalar, baholovchi tashkilotlar, savdo tashkilotlari” so‘zlari “baholovchi, ixtisoslashtirilgan savdo va rieltorlik tashkilotlari” so‘zlari bilan almashtirilsin;
 4-ilovadagi “birjalar” so‘zi “ixtisoslashtirilgan savdo va rieltorlik tashkilotlari” so‘zlari bilan almashtirilsin.